Planeet (muusik)

**Mikk Saar** on Tallinnast pärit Eesti elektroonilise muusika produtsent ja DJ. Ta on üks Eesti drum’n’bass’i stseeni pikaajalisemaid ja järjepidevamaid tegijaid, kelle looming ühendab ulmelise esteetika, kosmose ja träänsi.

Ta alustas elektroonilise muusika produtseerimist 1990. aastate lõpus. Tema varasemate artistinimede hulka kuuluvad **Drone** (tema esimene drum’n’bass’i alias aastast 1999), **Telec, Mik Nevel, Süstem** ja **KOHCTPYKTOP-6**.

Ta on kollektiivist **Whirl & Mayer (Mayer)**. Koos **[[DJ Whirl|DJ Whirliga]] ([[Gunnar Viibus]])** kirjutati 2004. aastal lugu **„Streets at Night“**, millest kujunes kiiresti üks Eesti elektroonilise muusika suurhitte ning mida peetakse tänaseks klubiklassikaks. Lugu valiti Tartus toimuva Freedom Parade hümniks. Samuti ka järgneval aastal produtseeritud **"The World is Ours"** oli Freedom Parade hümn.

Lisaks tegutseb ta koos **DJ Slamminiga** projektis **HeadRead**, mille nime alt on ilmunud lugusid mitme rahvusvahelise plaadifirma alt, sealhulgas **RAM Records,** **DSCI4 , Kos.Mos.Music, Absys Records** jt. Nende looming on kõlanud nii Eesti kui ka rahvusvahelistel pidudel ja festivalidel.

Planeedi muusikaline mõjutus sai tugeva tõuke 1998. aastal pärast The Prodigy kontserti, mis suunas ta sügavamalt elektroonilise muusika maailma. 2024. aastal astus ta ise üles The Prodigy kontserdi soojendajana Eestis ning Lätis, mida ta on kirjeldanud kui sümboolset ja ringiga tagasi jõudnud hetke oma karjääris.

Tema loomingut iseloomustab energia, meloodilisus ning ulmeline ja kosmiline esteetika, mis kajastub nii muusikas, visuaalides kui ka esinemistes. Enda loomingut väljastab ta isikliku labeli alt, mille nimeks Audioplaneet.

2010. aastal alustas ta muusikaprojekti "Planeet". Peamiselt loob Mikk Saar "Planeedi" nime all *drum'n'bass*'i ja *dubstep*'i stiilis muusikat. Tema debüütlugu **"Mõttemaailm"** kus teeb kaasa laulja Maarius Urvet, valiti Raadio 2 nädala demoks.

2012. aastal andis ta välja oma esimese albumi "Ajamasin", mis on ühtlasi ka esimene eestikeelne trummi ja bassi album.

2013. aastal nomineeriti "Ajamasin" aasta elektroonikaalbumi kategoorias Eesti Muusikaauhindade galal.

2021. aastal võitis "Hüperruum" aasta elektroonikaalbumi tiitli.

## Planeet
Trummist ja bassist träänsini ja tagasi ning öistelt tänavatelt avakosmoseni. Planeedi lend läbi erinevate artistinimede ning muusikastiilide on aastate jooksul olnud tuhandete valgusaastate pikkune. Projektide Whirl & Mayer, Mik Nevel, Süstem, Telec, Drone (kõige esimene dnb artistinimi, aastast 1999) ning Headread raames on mängitud nii legendaarsetel suurfestivalidel, erinevates Eesti kultuurimajades kui ka väljaspool vabariiki ning KÕIK on rahule jäänud. Esinetud on samal laval paljude maailmaklassi tegijatega nii trance, techno kui ka drum’n’bass pidudel. 2010 aastal endale kapten Planeedi kostüümi selga ajanud Mikk on sellest ajast peale otsekui komeet tähistaevasse põrutanud. Debüütlugu Mõttemaailm (koos laulja Maarius Urvetiga) valiti samal aastal R2 nädala demoks. 2 aastat unetuid öid ning debüütalbum Ajamasin tõusis totaalsesse tippu. 2012 R2 trummi ja bassi auhindade jagamisel tegi Mikk nii puhta töö kui vähegi andis Aasta parim lugu, Aasta parim album, Aasta parim produtsent, Aasta parim Eesti dj. Aasta 2013 ning 2014 R2 DnB auhindade jagamisel pärjati ta Aasta produtsendi ning Aasta Dj tiitliga. Ajamasin oli nomineeritud 2013 aastal Eesti Muusikaauhindadel parima elektroonilise albumi kategoorias. 2020 lõpus ilmus tema teine album “Hüperruum” mis valiti Eesti Muusikaauhindadel aasta parimaks elektroonika albumiks. 

## Whirl & Mayer
Whirl ja Mayer on mõlemad Tallinna produtsendid. Kaks noort muusika entusiasti kohtusid esimest korda aastal 2000, leides ühise huvi produtseerida koos muusikat – sel ajal läbivaks žanriks oli drum’n’bass. Paar aastat hiljem, avastades üha enam muusika produtseerimise maailma, ning katsetades erinevaid muusikastiile, tulid mehed stuudiost välja DJ/Produtsentide tiimi „Hard Driverz“ nime all (muide sama nime all produtseeriti koos esimene versioon megahitist „Streets At Night“). Selle aliase varjus loodi klubimuusikat, esineti mitmetes ööklubides, suurtel reividel ning kultuurimajades. Mõni aasta hiljem muudeti oma artistinime, ning sündis legendaarne duo Whirl & Mayer. Samal aastal – 2004, anti välja ka debüütsingel „Streets At Night“ ning mõned nädalad peale singli ilmumist otsustas Eestimaa suurima tänavareivi peakorraldaja Club Unlimited valida „Streets At Night“ Freedom Parade 2004 ametlikuks hümniks. 

Streets At Night levis kulutulena üle kogu Eestimaa ning Baltikumi, purustades edetabelite tippe Power Hit Radio Eesti ning Leedu sagedustel. Samuti produtseeriti järgneval aastal toimunud Freedom Parade 2005 ametlik hümn „The World Is Ours“. 

Olles aastal 2007 välja andnud singli „Heaven Above“, otsustasid mehed oma tegemistesse väikese vaheaja võtta ning endi soolokarjääridele, ning teistele muusikaprojektidele pühenduda (Mayer tuntud kui Planeet ning 1/2 HeadRead). 2 aastat hiljem valmis uus tantsuhitt „One Night Stand“, mis võeti kiiresti omaks nii Eesti raadiojaamades kui ka ööklubides. Heaks näiteks siinkohal see, et antud lugu püsis Leedu Power Hit Radio TOP15 edetabelis 5 kuud, olles ära käinud ka 4 nädalasel TOP1 positsioonil. 

## HeadRead
HeadRead on trummi ja bassi meeste Planeedi ja Slammini 2014 aasta suvel alustatud ühine muusikaprojekt, mille väljundiks on seinast seina ning erinevate kultuuriliste ja muusikaliste mõjutustega drum and bass muusika. 2015 aasta alguses andis Eesti tuntud DJ ja produtsent Thing välja oma plaadifirma "Depthwise Music" alt välja nende esimese EP nimega "Timmy" ning sellele on järgnenud EP-d ja singlid selliste plaadifirmade alt nagu Ram Records, DSCI4, Kos.Mos.Music, Absys Records, Delta9 Recordings, Through Sounds, Probe Recordings ja KLDR. Iga uus lugu on vastand eelmisele, sest selle vähese ajaga on nad suutnud tõestada, et kui nad stuudiosse sattuvad, siis tühjade kätega nad sealt ei naase ning vana enam ei korda. 24 novembril 2023 ilmus nende enda plaadifirma HeadRead Music alt debüütalbum Aquasky.

## Diskograafia (Albumid)
*Planeet - Ajamasin (2012)
*Whirl & Mayer - The Album (2022) (koos Dj Whirl'iga)
*HeadRead - Aquasky (2023)
*Planeet - Hüperruum (2020)
*Planeet - Teine Galaktika (2022) - Remikside kogumik

## Diskograafia (Singlid & Remiksid)

* 2000 - Bricklayer - Towntempo (Drone Remix) (Polarity recordings) 
* 2003 - Drone - Sunrise (Dynamu Bass) 
* 2004 - Whirl & Mayer - Streets At Night (Freedom Parade 2004 Anthem) 
* 2005 - Whirl & Mayer - The World Is Ours (Freedom Parade 2005 Anthem) 
* 2006 - Whirl & Mayer - Love / Love (Mayer Breaks Remix) 
* 2006 - Kolzar & Aav - Music Is Our Freedom 2006 (Mik Nevel Remix) 
* 2007 - Whirl & Mayer - Heaven Above 
* 2007 - HU? - Absoluutselt (Telec Remix) 
* 2008 - Drone - Time Travel (Absys Records) 
* 2008 - Steve Parker - Sunrise of Tibet ( Mik Nevel remix ) (Minimalandmelodies) 
* 2008 - Mik Nevel – Audioenergy (Minimalandmelodies) 
* 2008 - Mik Nevel - Drama (Schematic records) 
* 2008 - Mik Nevel - Radiowaves (Minimalandmelodies) 
* 2008 - Hypefreak - The Freak Is Out (Mik Nevel Remix) 
* 2008 - Whirl & Mayer - Heaven Above (Mik Nevel dub) 
* 2009 - Popidiot - Friday's Revenge (Telec Remix) 
* 2009 - Whirl & Mayer - One Night Stand 
* 2009 - Mik Nevel - Skeem / Monster Chat (Attary Records) 
* 2009 - Mik Nevel - Dubmarine (From 0-1 Records) 
* 2009 - Dj Whirl - Click (Telec Remix) 
* 2010 - Mik Nevel - 10 AM (Aenaria Music Holland) 
* 2010 - Mik Nevel - Tekno (Aenaria Tribal Holland) 
* 2010 - Planeet - Mõttemaailm ft. Maarius Urvet 
* 2010 - Planeet - Uni ft. Mari-Liis Aasmäe 
* 2011 - Planeet - Mürk (Kelder) 
* 2012 - Sinine Feat. Sandra Nurmsalu - Sel Teel (Planeet Remix) 
* 2013 - Planeet - Forever Can’t Remain The Same / In My Mind (Through Sounds) 
* 2013 - Greip - Vihma Loits ( Planeet Remix ) 
* 2014 - Planeet - Kivi 
* 2015 - HeadRead - Timmy EP (Depthwise Music) 
* 2015 - Süstem - Korrupt (Trash Can Dance) 
* 2015 - Planeet - Five Elements (Rustout records) 
* 2015 - HeadRead - Shaman To (Kelder) 
* 2015 - HeadRead ft. Officer Dave - Hightower 
* 2015 - Planeet - Spyglass (Kelder) 
* 2016 - HeadRead - Proximo EP (Absys Records) 
* 2016 - HeadRead - Circulation (Kos.Mos Music) 
* 2016 - Dzheims & Ninja - Varta (Planeet Remix) / Karjala (HeadRead Remix) 12” 
* 2017 - HeadRead - Katapult EP (DSCI4 Records) 
* 2017 - InZtance ft. Laura James - Fool’s Gold (HeadRead Remix) 
* 2018 - Planeet - Alone In The Dark (Kelder) 
* 2019 - Planeet - Kontakt (Lifestyle Music) 
* 2019 - HeadRead - Body Of Toxins / Lead The Way (Rustout Records) 
* 2019 - HeadRead - Suve Bänger 
* 2020 - Whirl & Mayer - The Big Bang 
* 2020 - ELLIP - Panta Rhei (Planeet Remix) 
* 2020 - HeadRead - Ungru (RAM Records) 
* 2020 - Headread - Simple Things (Program records) 
* 2021 - HeadRead - Contra EP (Absys Records) 
* 2021 - HeadRead - Nothing Last’s Forever (RAM Records) 
* 2021 - Genka - 407 Karaati (Planeet remix) 
* 2021 - HeadRead - Rave Era (Program records) 
* 2022 - Whirl & Mayer - Streets at Night (Planeet Remix) 
* 2023 - Planeet - Hellalt Hoia Mind ft. Nancy 
* 2023 - Dzheims & Ninja - Enter (Planeet Remix) / Kalinin (HeadRead Remix) 12” 
* 2023 - Mean Teeth & HeadRead - Void (Spring BassJam Records) 
* 2024 - Lenna - Kolm Korda (Planeet Remix) 
* 2024 - Laura - Here’s Where i Draw The Line (Planeet Remix) 
* 2024 - Pässa Rixx - Tränapäev 
* 2024 - Ines - Taevasse (Planeet Remix) 
* 2024 - Pässa Rixx - Driim 
* 2024 - 5Miinust & Puuluup - Nendest narkootikumidest ei tea me küll mitte midagi (Planeet & Muul Remix) 
* 2024 - Planeet - Ufo Disko 300 ft. nublu (Psy Versioon)
* 2025 - Planeet - Happevihm
* 2025 - Pässa Rixx - Kommid
* 2025 - Planeet - Ma Olen Masin
* 2025 - Planeet - Space Dream
* 2025 - An-Marlen - Külm (Planeet Remix)
* 2026 - Inger & Heleza - Lähivõttes (Planeet Remix)
* 2026 - Planeet - Hookus Pookus

## Auhinnad

#### Eesti Muusikaauhinnad

#### R2 Aastahitt

#### R2DNB
*Newcomer 2011
*Best Producer 2012
*Best Dj 2012
*Best Track 2012 
*Best Producer 2013
*Best DJ 2013
*Best Producer 2014
*Best Dj 2014

## Viited

## Välislingid
* http://www.hooandja.ee/projekt/esimene-eestikeelne-trummi-ja-bassi-album-artistilt-planeet
* https://www.facebook.com/AudioPlaneet/
* https://elu24.postimees.ee/2988719/kodumaine-trummi-ja-bassi-produtsent-planeet-avaldas-uue-singli